
AMENAJAREA TERITORIULUI ŞI ECHILIBRU ECOLOGIC 


	Bucureşti,
	  23.09.2009

	Nr.
	  26/610


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra proiectului de Lege pentru modificarea şi completarea art.36 din Legea nr.350/2001 privind amenajarea teritoriului şi urbanismul, trimis comisiei pentru examinare pe fond cu adresa nr. PLx.388 din 7 septembrie 2009.
PREŞEDINTE,

SULFINA BARBU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

Parlamentul României

Camera Deputaţilor
COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC
	Bucureşti,
	23.09.2009

	Nr.
	 26/610


R A P O R T      
asupra proiectului de Lege pentru modificarea şi completarea art.36 din Legea nr.350/2001 
privind amenajarea teritoriului şi urbanismul

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. PL.x 388 din 7 septembrie 2009, cu dezbaterea pe fond în procedură obişnuită, a proiectului de Lege pentru modificarea şi completarea art.36 din Legea nr.350/2001 privind amenajarea teritoriului şi urbanismul.

· La întocmirea prezentului raport Comisia a avut în vedere:

· avizul favorabil al Consiliului Legislativ (nr.227/24.03.2009)
· avizul favorabil al Comisiei juridice, de disciplină şi imunităţi (nr.31/773/16.09.2009)

· punctul de vedere negativ al Guvernului (nr.1061/27.04.2009)


Proiectul de lege are ca obiect de reglementare modificarea şi completarea art.36 alin.(2) din Legea nr.350/2001 privind amenajarea teritoriului şi urbanismul, astfel încât ocuparea funcţiei de arhitect-şef din cadrul structurilor administraţiei publice să se facă numai de către un funcţionar public absolvent al învăţământului superior de lungă durată cu specialitate în arhitectură sau urbanism.


Comisia propune Plenului Camerei Deputaţilor adoptarea proiectului de lege cu amendamentele admise, astfel cum sunt redate în Anexa la prezentul Raport.
 
Proiectul de lege face parte din categoria legilor ordinare, conform art. 76 alin.(2) din Constituţia României, republicată.
La lucrările comisiei au fost prezenţi 25 deputaţi, din totalul de 31 membri ai comisiei.
La dezbaterile care au avut loc în şedinţa comisiei din 22 septembrie 2009 au participat, în conformitate cu prevederile art.54 şi 55 din Regulamentul Camerei Deputaţilor, republicat, domnul Ioan Andreica – secretar de stat şi doamna Anca Ginavar – director general în cadrul Ministerului Dezvoltării Regionale şi Locuinţei.
Raportul comisiei a fost adoptat cu 21 voturi pentru, 3 voturi împotrivă şi 1 abţinere.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 

	PREŞEDINTE,
	SECRETAR,

	Sulfina BARBU
	Mihai Cristian APOSTOLACHE


Expert, Roxana Feraru
ANEXA

I. Amendamente admise
Comisia propune adoptarea proiectului de lege cu următoarele modificări:
	Nr. crt.
	Text Legea nr.350/2001
	Text Senat
	Text propus de Comisie

(autorul amendamentului)


	Motivarea amendamentelor propuse

	  0
	1
	2
	3
	4

	1. 
	
	LEGE
pentru modificarea şi completarea art.36 din Legea nr.350/2001 privind amenajarea teritoriului şi urbanismul


	Nemodificat
	

	2. 
	
	
Art.I. – Articolul 36 din Legea nr.350/2001 privind amenajarea teritoriului şi urbanismul, publicată în Monitorul Oficial al României, Partea I, nr.373 din 10 iulie 2001, cu modificările şi completările ulterioare, se modifică şi se completează după cum urmează:

	Nemodificat
	

	3. 
	
(2) Funcţia de arhitect-şef va fi ocupată, în condiţiile legii, de un funcţionar public având de regulă formaţia de arhitect sau urbanist licenţiat al învăţământului superior de lungă durată.
	
1. Alineatul (2) va avea următorul cuprins:

„(2) Funcţia de arhitect-şef este ocupată, în condiţiile legii, de un funcţionar public, specialist atestat de Registrul Urbaniştilor din România, având formaţia profesională după cum urmează:


a) de arhitect diplomat, urbanist diplomat, arhitect sau urbanist, absolvenţi de masterat, la nivelul judeţelor, municipiilor reşedinţă de judeţ, municipiului şi sectoarelor municipiului Bucureşti;


b) de arhitect diplomat, urbanist diplomat, arhitect sau urbanist, absolvenţi de masterat, precum şi de urbanist şi inginer în domeniul construcţiilor, licenţiaţi ai învăţământului superior, la nivelul municipiilor;

c) de arhitect diplomat, urbanist diplomat, arhitect sau urbanist, absolvenţi de masterat, de urbanist şi inginer în domeniul construcţiilor, licenţiaţi ai învăţământului superior, precum şi de conductor arhitect, la nivelul oraşelor.”


	1. Alineatul (2) va avea următorul cuprins:


„(2) Funcţia de arhitect-şef este ocupată, în condiţiile legii, de un funcţionar public, specialist atestat de Registrul Urbaniştilor din România, având formaţia profesională după cum urmează:


a) de arhitect diplomat, urbanist diplomat, arhitect sau urbanist, absolvenţi de masterat, la nivelul judeţelor, municipiilor reşedinţă de judeţ, municipiului şi sectoarelor municipiului Bucureşti;


b) de arhitect diplomat, urbanist diplomat, arhitect sau urbanist, absolvenţi de masterat, precum şi de urbanist şi inginer în domeniul construcţiilor, licenţiaţi ai învăţământului superior, la nivelul municipiilor;


c) de arhitect diplomat, urbanist diplomat, arhitect sau urbanist, absolvenţi de masterat, de urbanist şi inginer în domeniul construcţiilor, licenţiaţi ai învăţământului superior, precum şi de conductor arhitect, la nivelul oraşelor şi comunelor.”
(Autor: deputat Zanfir Iorguş – Grup parlamentar al PD-L)


	Precizare necesară, prevederea  fiind astfel completă pentru toate tipurile de localităţi urbane şi rurale.

	4. 
	_______________
	
2. După alineatul (3) se introduce un nou alineat, alin.(4), cu următorul cuprins:

„(4) Atribuţiile, răspunderile şi drepturile arhitectului-şef, precum şi organizarea şi funcţionarea structurilor de specialitate din subordine se stabilesc prin regulament elaborat de Ministerul Dezvoltării Regionale şi Locuinţei şi de Registrul Urbaniştilor din România, cu consultarea structurilor asociative ale autorităţilor administraţiei publice locale şi aprobat de Guvern.”

	Nemodificat
	

	5. 
	________________
	
Art.II. – (1) Menţinerea în funcţie a arhitecţilor-şefi care nu îndeplinesc condiţiile prevăzute la art.36 alin.(2) din Legea nr.350/2001 privind amenajarea teritoriului şi urbanismul, cu modificările şi completările ulterioare, precum şi cu modificările şi completările aduse prin prezenta lege, este condiţionată de absolvirea de către aceştia a cursurilor de formare profesională continuă, organizate de instituţiile publice cu atribuţii în domeniul amenajării teritoriului şi urbanismului, în termen de doi ani de la intrarea în vigoare a prezentei legi.

(2) Până la ocuparea funcţiei de arhitect-şef de către  specialiştii prevăzuţi la art.36 alin.(2) din Legea nr.350/2001, cu modificările şi completările ulterioare, precum şi cu modificările şi completările aduse prin prezenta lege, sau în lipsa resurselor financiare necesare funcţionării structurilor de specialitate cu caracter permanent, consiliile judeţene, respectiv Consiliul General al Municipiului Bucureşti, precum şi consiliile municipale sau orăşeneşti pot contracta servicii de asistenţă tehnică specifice funcţiei de arhitect-şef cu persoane juridice sau fizice, în condiţiile legii.
	
Art.II. – Menţinerea în funcţie a arhitecţilor-şefi care nu îndeplinesc condiţiile prevăzute la art.36 alin.(2) din Legea nr.350/2001 privind amenajarea teritoriului şi urbanismul, cu modificările şi completările ulterioare, precum şi cu modificările şi completările aduse prin prezenta lege, este condiţionată de absolvirea de către aceştia a cursurilor de formare profesională continuă, organizate de instituţiile publice cu atribuţii în domeniul amenajării teritoriului şi urbanismului, în termen de doi ani de la intrarea în vigoare a prezentei legi.


Se elimină. 
(Autor: deputat Mircea Duşa – Grup parlamentar al PSD+PC)
	Această prevedere implică transferul atribuţiilor autorităţilor administraţiei publice locale către persoane fizice sau juridice.

	6. 
	
	
	
Art.III. – Legea nr.350/2001 privind amenajarea teritoriului şi urbanismul, cu modificările şi completările ulterioare, precum şi cu modificările şi completările aduse prin prezenta lege se va republica în Monitorul Oficial al României, Partea I, dându-se textelor o nouă numerotare.
(Autor: Comisia pentru administraţie publică, amenajarea teritoriului şi echilibru ecologic)


	Este necesară introducerea dispoziţiei ce dispune republicarea datorită existenţei a numeroase acte normative de modificare şi completare a legii de bază.

